এই মৌসুমে একের পর এক আত্মঘাতী সিদ্ধান্ত নিচ্ছে স্প্যানিশ লিগ কর্তৃপক্ষ। প্রথমে স্প্যানিশ সুপার কাপ মরক্কোতে আয়োজন করে খেপিয়ে দিল বার্সেলোনা ও সেভিয়া সমর্থকদের। এরপর জানা গেল, সার্কভুক্ত আটটি দেশে লা লিগা সম্প্রচার হবে কেবল ফেসবুকে। যে খবরে এখনো ক্ষিপ্ত লা লিগার এই অঞ্চলের দর্শকেরা। ওদিকে পুরো লিগের খেলোয়াড়দেরও এমন খেপান খেপানো হয়েছে; ফুটবলারদের সংগঠন হুমকি দিয়ে বসে আছে, ধর্মঘট ডাকা হবে। বয়কট করা হবে লিগ।